OSNOVNA ŠKOLA

ANDRIJE PALMOVIĆA

 R A S I N J A

Rasinja, 4. svibnja 2020. godine

OBAVIJEST UČENICIMA OD 5. DO 8. RAZREDA

I NJIHOVIM RODITELJIMA

 Usprkos našim nadama i željama da se ponovno vratimo u školske klupe, epidemiološka situacija i upute Nacionalnog stožera civilne zaštite i dalje ukazuju na potrebu održavanja nastave na daljinu. Osnovni cilj je očuvanje vašeg i našeg zdravlja.

 S nastavom na daljinu počeli smo 16. ožujka 2020. godine, a prema trenutačnim informacijama, nastavnu godinu završit ćemo u ovim uvjetima 26. lipnja 2020. godine.

 Pred nama su posljednja dva mjeseca nastave kada treba obraditi planirano gradivo, ali također treba provesti vrednovanje i ocjenjivanje učenika kao i zaključivanje ocjena iz nastavnih predmeta.

 Nastava na daljinu u potpunosti zamjenjuje nastavu u školi sa svim njenim pravilima i obavezama: redovito praćenje nastave, rješavanje postavljenih zadataka, rješavanje domaćih zadaća te pristupanje najavljenim i dogovorenim oblicima usmenog i pisanog provjeravanja znanja.

 Učenici koji redovito i uspješno izvršavaju sve svoje obaveze bit će vrednovani adekvatnim ocjenama. Većina učenika svoje obaveze ispunjava odgovorno i savjesno te time pokazuju svoju zrelost. Njima velika pohvala!

 U svakom razrednom odjelu još uvijek postoje učenici koji nisu dovoljno ozbiljno i odgovorno shvatili nastavu na daljinu te vrlo slabo ili gotovo nikako ne prate nastavu i ne izvršavaju postavljene zadatke. Ovim putem ponovno pozivam ove učenike, ali i njihove roditelje koji su odgovorni za obrazovanje svoje djece, da se odmah uključe u nastavu i počnu izvršavati svoje obaveze. Svi učitelji spremni su pomoći, ukoliko se pomoć zatraži, i vrednovati uloženi trud.

 Također apeliram na učenike koji su do 16. ožujka 2020. godine iz nekog nastavnog predmeta postizali negativan uspjeh, da već sada kontaktiraju predmetne učitelje i dogovore rokove i način ispravka negativnih ocjena.

 Svima želim puno uspjeha!

 Pedagoginja:

 Sonja Geci